Klaus Kinkel

Klaus Kinkel (1936–2019) var en tysk politiker (FDP) og statstjenestemann. Han var justisminister, utenriksminister og visekansler i Helmut Kohls regjering.

Han beskrives som en politisk liberaler og sto som utenriksminister for en mer selvbevisst tysk holdning. Kinkel var en av Tysklands ledende politikere i forbindelse med innlemming av de østlige delstatene, krigen i Jugoslavia og utviklingen av EU på 1990-tallet. Kinkel ble partimedlem i 1991. Han trakk seg fra politikken i 2002.

 Liv og virke 
Bakgrunn
Kinkel ble født inn i en katolsk familie. Hans far, som i 1946 kom hjem fra sovjetisk krigsfangenskap, var indremedisiner og kardiolog.Klaus Kinkel im Gespräch mit Isabella Schmid, BR Alpha, 15. desember 2016, lest 5. mars 2019

Kinkel tok sin abitur ved Staatliches Gymnasium Hechingen og studerte jus ved universitetene i Tübingen, Bonn og Köln. Han tok sin første juridiske statseksamen i Tübingen, den andre i Stuttgart og ble deretter dr. jur. i 1964. Han begynte som tjenestemann i delstaten Baden-Württemberg og gikk i 1968 over til Forbundsrepublikkens innenriksdepartement. Der ble han taleskriver for Hans-Dietrich Genscher som i mange år var hans politiske mentor.

Karriere
Fra 1979 til 1982 var han president for BND (etterretningstjenesten, Bundesnachrichtendienst).Erich Schmidt-Eenboom: Der Schattenkrieger. Klaus Kinkel und der BND. Econ, Düsseldorf 1995, ISBN 3-430-18014-7. I oktober 1982 ble han under Hans A. Engelhard utnevnt til statssekretær i Tysklands justisdepartement. Etter forbundsdagsvalget i 1990 ble han i januar 1991 justisminister, under forbundskansler Helmut Kohl. Som justisminister arbeidet han for å få hjemsendt fra Chile den tidligere østtyske lederen, Erich Honecker, slik at han kunne stilles for retten. Han engasjerte seg også i forhandlinger med terroristgruppen Rote Armé Fraktion, og lyktes i å få dem til å ta avstand fra voldsbruk.Stephen Kinzer (18 April 1992), German Terrorist Group Says It Will End Attacks New York Times.Stephen Kinzer (29 April 1992), Party in Bonn Rebels on Genscher's Successor New York Times.

Han ble medlem av FDP i 1991 og var medlem av parlamentet fra 1994 til 2002.

Kinkel forble justisminister til mai 1992, da han ble utenriksminister. Det skjedde etter at FDP uventet hadde avvist Kohls nominasjon av Irmgard Schwaetzer. Han var utenriksminister frem til regjeringen Kohl gikk av i 1998. Han var en nøkkelfigur ved opprettelsen av Det internasjonale krigsforbrytertribunalet for det tidligere Jugoslavia og bidro vesentlig til utformingen av dets statutter. Han forsøkte også, uten hell, å få vedtatt en resolusjon under et møte for EFs utenriksministre om at hvert av medlemslandene skulle ta i mot flere flyktninger fra Balkan.Stephen Kinzer (29 July 1992), Germany Chides Europe About Balkan Refugees New York Times. 

Han ble også visekansler etter at Jürgen Möllemann gikk av i 1993.

 Referanser 

 Eksterne lenker 


Kategori:Medlemmer av Forbundsdagen
Kategori:Personer tilknyttet Bundesnachrichtendienst
Kategori:FDP-politikere
Kategori:Tyske visekanslere
Kategori:Tyske utenriksministre
Kategori:Personer fra Landkreis Reutlingen
Kategori:Tyske justisministre